Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите Сејди Џемаили инспектор за социјална заштита со службена легитимација број 28-0015 и Фитим Фејзули инспектор за социјална заштита со службена легитимација број 28-0016 изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Штип, со седиште на ул. Партизанска бр.31 А, Штип застапуван од Директорот Виктор Ѓоргиевски и со Записник ИП1 број 16-26 од 04.10.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023), го донесе следното

**Р Е Ш Е Н И Е**

 Се наредува на Виктор Ѓоргиевски, Директор ЈУ Меѓуопштински центар за социјална работа Штип (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз нивна основа, да ги преземе следните мерки  во роковите и од страна на одговорното лице:

1. Центарот, во предметите во постапката за давање согласност за издавање на патна исправа, да изготвува службена документација по која одлучува, односно да изготвува наод и мислење на стручен тим, поединечен наод и мислење oд педагог и психолог што е во согласност со член 281 од Законот, член 26 став 1 алинеја 2, и 3 член 28 и член 31 од Правилникот за начинот на водење и содржина на евиденцијата за корисниците на правата од социјална заштита и документацијата за стручната работа (,,Службен весник на РМ,, бр.171/2011).

Рок за извршување на инспекциската мерка e 30 дена од денот на приемот на решението и постојано

2.Центарот, донесените решенија за кои има дадено согласност за издавање на патна исправа за малолетното дете – деца да ги достави до другиот родител, согласност со член 263 од Законот за социјална заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020,163/2021, 294/2021, 99/2022, 236/2022 и 65/2023) член 14 и 80 од Законот за општата управна постапка(,,Службен весник на Република Македонија,, број 124/2015,,)

Рок за извршување на инспекциската мерка e 30 дена од денот на приемот на решението и постојано

3. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Сејди Џемаили инспектор за социјална заштита со службена легитимација број 28-0015 и Фитим Фејзули инспектор за социјална заштита со службена легитимација број 28-0016, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Штип, со седиште на ул. Партизанска бр.31А, Штип застапуван од Директорот Виктор Ѓоргиевски и состави Записник ИП1 број 16-26 од 04.10.2023 година, во кој се констатирани недостатоци и неправилности во постапувањето на Центарот, во постапките за доверување на дете, деца, вонбрачно доверување, регулирање на видување и за иселување во странство.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

 **Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-26 од 13.10.2023 година.

 Инспектори за социјална заштита:

Фитим Фејзули

 Сејди Џемаили